
HOTĂRÂRE

cu privire la micșorarea volumului de emisie originală (în primă audiție)

în serviciile de programe ale IPNA Compania „Teleradio-Moldova”

în perioada estivală a anului 2011

În conformitate cu prevederile art.56 alin.(6), art.58 lit.b), art.60 alin.(3) lit.d), art.62 alin.(1)-(4), art.64 din Codul audiovizualului al Republicii Moldova şi în baza
p.16 lit.b), p.21 lit.b) şi lit.d) din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/31 din 24.08.2007,
p.42 lit.c) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,
în urma examinării propunerilor președintelui Companiei și directorului radiodifuziunii privind reducerea volumului de emisie originală (în primă audiție) în serviciile de programe ale radiodifuziunii IPNA Compania „Teleradio-Moldova” în perioada estivală a anului 2011,

Consiliul de Observatori
HOTĂRĂŞTE:
1. În perioada estivală a anului 2011 (iunie-august, 13 emisiuni), emisiunea „Parteneriat pentru securitate” se exclude din grilele de emisie ale radiodifuziunii IPNA Compania „Teleradio-Moldova”.

2. Sintagma „Lista emisiunilor omise din grilele de emisie ale televiziunii IPNA Compania „Teleradio-Moldova” în perioada estivală”, prevăzută în p.2, p.3 și Anexa nr.2 din Hotărârea CO nr.56 din 12.05.2011 cu privire la micșorarea volumului de emisie originală (în primă audiție) în serviciile de programe ale IPNA Compania „Teleradio-Moldova” în perioada estivală a anului 2011 se expune în următoarea redacție: „Lista emisiunilor din grilele de emisie ale televiziunii IPNA Compania „Teleradio-Moldova”, al căror volum de emisie originală (în primă audiție) se reduce în perioada estivală”.

3. În perioada estivală a anului 2011, Hotărârea CO nr.12 din 02.02.2011 cu privire la aprobarea Grilei de emisie a serviciului de programe „Radio Moldova” al IPNA Compania „Teleradio-Moldova”, Hotărârea CO nr.13 din 02.02.2011 cu privire la aprobarea Grilei de emisie a serviciului de programe „Radio Moldova Internațional” al IPNA Compania „Teleradio-Moldova” și Hotărârea CO nr.14 din 02.02.2011 cu privire la aprobarea Grilei de emisie a serviciului de programe „Radio Moldova Muzical” al IPNA Compania „Teleradio-Moldova” se vor aplica, în măsura în care nu contravin Hotărârii CO nr.56 din 12.05.2011 cu privire la micșorarea volumului de emisie originală (în primă audiție) în serviciile de programe ale IPNA Compania „Teleradio-Moldova” în perioada estivală a anului 2011 și prezentei hotărâri.

4. Președintele Consiliului de Observatori, în termen de 10 zile lucrătoare, va informa Consiliul Coordonator al Audiovizualului cu privire la adoptarea prezentei hotărâri.

5. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 6 membri ai Consiliului de Observatori:

Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                                      Viorica Bogatu
MD–2028, Republica Moldova, Chişinău, str. Mioriţa, 1	(  73-95-45

